Ծրագիրը ներկայացնելով, հեղինակը` Ժուլիա Մութլուն նշեց. «Այս ցուցադրութեամբ, երիտասարդներու շնորհիւ ես ցանկացայ ներկայացնել մեր նախահայրերու աւանդական տարազները` տարբեր միջավայրներու մէջ: Շուրջ 70 տարազ պատրաստած էի դեռեւս 2011-ին, իսկ 2015-ին այդ թիւը հասցուցի 100-ի: 1590-ական թթ.-ից մինչեւ մեր օրերը մեր երգերը, պարերը եւ տարազները փոփոխութիւններու ենթարկուած են: Այս հաւաքածուն Ձեր դատին ներկայացնելու գործին մէջ իրենց ներդրումը բերած են Ժանին Փափազեան, Արամ Կոստանեան եւ բազմաթիւ շնորհաշատ երիտասարդներ, որոնց ես շնորհակալութիւն կը յայտնեմ»: